**ФАРМІРАВАННЕ АСОБЫ Ў СУЧАСНЫМ СВЕЦЕ МІЖКУЛЬТУРНЫХ ЗНОСІН**

*Скрабко Святлана Уладзіміраўна*

*Дзяржаўная ўстанова адукацыі “Гімназія № 7 г. Гродна”, Рэспубліка Беларусь, город Гродно, Skrobko\_sv@mail.ru*

***Анатацыя****. Артыкул прысвечаны даследаванню фарміравання асобы ў сучасным свеце міжкультурных зносін, а таксама праблемам і перспектывам міжкультурнай камунікацыі. Асноўная задача артыкула абаснаваць і абгрунтаваць уплыў міжкультурных зносін на фарміраванне асобы ў сучасным грамадстве. У артыкуле пададзены значэнні такіх моўных адзінак, як “чалавек – мова – культура”. Выдзелены праблемы, якія дапамагаюць вырашыць сутнасць патрэбы разглядаць мову і моўныя адзінкі разам з чалавечым фактарам і чалавечымі каштоўнасцямі ў адзінстве фарміравання асобы ў сучасным грамадстве.У артыкуле апісаны праблемы і перспектывы фарміравання асобы ў сучасным свеце. Зроблены вывыд, што ўступаючы ва ўзаемадзеянне з культурай, кожны чалавек атрымлівае дадатковую адукацыю і мяняе не толькі свой лёс, але і лёс культуры соцыума ў цэлым.*

*Ключавыя словы: мова, словы, зносіны, міжкультурная камунікацыя.*

*The article is devoted to the study of personality formation in the modern world of intercultural communication, as well as the problems and prospects of intercultural communication. The main task of the article is to substantiate the influence of intercultural communication on the formation of personality in modern society. The article presents the meanings of language units, such as “man - language – culture”. It is concluded that by interacting with culture, each person receives additional education and changes not only their own destiny, but also the destiny of the culture of society as a whole.*

*Key words: language, words, relations, cultural line of communication*

Сучасная школа павінна быць адкрытай пляцоўкай. Публічна і актыўна ўдзельнічаць у жыцці грамадства, горада, краіны, свету і ўзаемадзейнічаць з навакольным сусветам і яе культурным багаццем.

Павышаная цікавасць да праблем міжкультурнай камунікацыі звязана, у першую чаргу, з тым, што працэс міжнароднай інтэграцыі вылучае на першы план вывучэнне этнакультуры і асаблівасцей розных моўных супольнасцей. Даследаванне феномена міжкультурнай камунікацыі самым непасрэдным чынам звязана з вывучэннем асаблівасцей міжмоўных зносін, бо менавіта ў мове, як у люстэрку, адлюстроўваецца нацыянальны менталітэт таго ці іншага народа [3, c. 51].

Міжкультурнае асяроддзе школы будуецца на прынцыпе ад уласнага да агульнага, г. зн. ад роднай культуры да культуры другіх народаў.

Гістарычны лёс Беларусі, якая апынулася ў цэнтры шматвяковых канфліктаў паміж захадам і ўсходам, поўначчу і поўднем, вымушала народы Беларусі (а беларускі этнас у пэўныя перыяды гісторыі Беларусі сам часта ў сваёй краіне быў ізгоем) талерантна ставіцца адзін да аднаго. І гэта сфарміравала асаблівую ментальнасць беларусаў, самы яркі характар якога адлюстроўвае “памяркоўнасць”. “Памяркоўнасць” – гэта не толькі разважлівасць, гэта і талерантнае (памяркоўнае) стаўленне да ладу жыцця іншых народаў, незалежна і ад рэлігійных прыхільнасцей. “Памяркоўнасць”– гэта і далікатнасць. “Памяркоўнасць” – гэта і ўмеранасць. Нездарма, у многіх гарадах Беларусі на адной плошчы размяшчаюцца праваслаўная царква і каталіцкі касцёл, яўрэйская сінагога і мусульманская мячэць. А ў пачатку 20-х гадоў ΧΧ стагоддзя ў якасці дзяржаўных моў, што адбівалі этнічную структуру насельніцтва Беларусі, былі руская, беларуская і польская мовы і іншыя. Наша сучаснае жыццё так складваецца, што мы не можам жыць і не заўважаць прысутнасць, суседства іншых людзей. Чалавек, наогул, не можа быць незалежным ад грамадства [4].

Выхаванне талерантнасці, здольнасці да дыялогу з людзьмі другой нацыянальнасці, пачуццё нацыянальнай годнасці, вонкавае адчуванне сацыяльнай і культурнай прыналежнасці да шматвяковага вопыту свайго народа, сваёй краіны адбываецца на ўроках, у працэсе засваення новага матэрыялу, “фарміруецца пакаленне , якое асэнсоўвае сваю прыналежнасць да канкрэтнага народу, які разумее культуру іншых народаў і ў цэлым міравую культуру, у тым ліку культуру, якая распаўсюджваецца ў сучаснай інфармацыйнай прасторы” [5, с. 97].

Як вядома словы звязваюць людзей, аб'ядноўваюць іх праз зносіны. Без зносін няма грамадства, без грамадства няма чалавека сацыяльнага, няма чалавека культурнага, чалавека разумнага, homo sapiens. Установы адукацыі з’яўляюцца тым месцам, дзе закладваецца падмурак зносін паміж рознымі людзьмі. У школьным калектыве першапачаткова ўсталёўваюцца адносіны і з аднакласнікамі, і з настаўнікамі. Сярод нас людзі розных пакаленняў, нацыянальнасцей, з розным дастаткам, з рознымі схільнасцямі, таму ўжо з маленькага ўзросту патрэбна імкнуцца да правільнага фарміравання асобы ў міжкультурным грамадстве.Настаўнікі павінны дапамагаць у выхаванні пачуцця дабрыні, міласэрнасці.Вучыць знаходзіць патрэбныя словы павагі.

Сёння, як ніколі, стаіць востра праблема выхавання талерантнасці да іншых культур. У некаторых беларусаў абуджаецца пачуццё павагі, а ў некаторых прысутнічае пачуццё раздражнёнасці. Сёння ні адна галіна навукі, ні адна спецыяльнасць не можа абысціся без слоў. Яны патрэбныя хоць бы для таго, каб сфармуляваць веданне і вопыт, захаваць яго і перадаць наступным пакаленням . У школах і ўстановах вышэйшай адукацыі нашай краіны вучацца дзеці і студэнты розных нацыянальнасцей. Выпускнікі агульнаадукацыйных школ, прыйшоўшы на вытворчасць або працягваючы адукацыю, прыступаюць да прафесійнай вучэбнай дзейнасці, якія вызначаюцца не толькі выкананнем сваіх абавязкаў, але і сувяззю з членамі калектыва, сацыяльным асяроддзем і ладам іх жыцця. Таму моладзь, якая прадстаўляе сваю нацыянальную прыналежнасць, павінна годна прадстаўляць свой народ у працэсе навучання і будучай працоўнай дзейнасці, а для гэтага неабходна валодаць элементарнай культурай у міжасобасных і міжэтнічных адносінах [1].

Людзей, якія пражываюць побач з намі, абавязкова патрэбна паважаць, вучыць іх разумець і прынімаць іх менталітэт. Фарміраваць і абуджаць цікавасць да іх, пераадольваць у сабе пачуцці раздражнення ад надмернасці, недастатковасці ці проста непадобнасці да нас. Менавіта гэтым выклікана ўсеагульная ўвага да пытанняў міжкультурной, міжнароднай камунікацыі. У працэсе паспяховай арганізацыі працоўнай дзейнасці на рынку працы важная роля павінна быць адведзена ўсталяванню дзелавых, партнёрскіх, годных міжасобасных адносін у справе супрацоўніцтва на аснове ўзаемнай павагі і разумення нацыянальных асаблівасцей і традыцыйных каштоўнасцей: выхавання, адукацыі, культурных, палітычных і рэлігійных поглядаў.

Неабходна яшчэ ў школе, у старэйшых класах выпрацаваць і выхаваць у выпускнікоў такія якасці, каб яны маглі ў будучай працоўнай дзейнасці, патрапіўшы ў новы калектыў, пэўным чынам уладкавацца і прыстасавацца да яго, не звяртаючы ўвагі на рознасць ва ўзросце, рэлегійную накіраванасць, нацыянальную меншасць.

Асаблівасці культуры і традыцый усіх народаў, трэба глыбей і шырэй вывучаць і ўкараняць у практыку выхавання, каб грамадства магло развівацца і ўдасканальвацца ў далейшым. Рэкамендацыі ЮНЕСКА і “Канцэпцыя мадэрнізацыі беларускай адукацыі” вылучаюць такія ключавыя кампетэнтнасці, як матэматычная, інфармацыйная, камунікатыўная, прадуктыўная, сацыяльная і маральная. Выхаванне ставіць мэтай далучаць вучняў да агульначалавечых дасягненняў. Сучаснае адукацыя прадугледжвае ўключэнне ў навучальныя планы школы такіх кірункаў педагагічнай дзейнасці, як выхаванне ў вучняў цікавасці і павагі да культур народаў свету, дасягненне разумення агульнасусветнага і спецыфічнага ў гэтых культурах, выхаванне ўвагі да глабальных, агульнасусветных падзей, разуменне іх характару і наступстваў. Неабходна асаблівую ўвагу звярнуць на выкарыстанне ў працэсе выхавання гістарычных фактаў, аб'ектыўнай інфармацыі пра станаўленне і развіццё нашага шматнацыянальнага дасягнення ў грамадстве дзяржавы. Каштоўнасць гістарычных ведаў у тым, што яно з'яўляецца носьбітам культуры, стымулюе сферу духоўнай дзейнасці чалавека. У педагагічным аспекце адзінства гістарычных ведаў і культуры пазначае непахіснасць міжкультурных і міжнацыянальных сувязяў, якія садзейнічаюць ўзаемаразуменню і ўзаемаўзбагачэнню народаў.

Ніводная культура не існуе ізалявана. У працэсе сваёй жыццядзейнасці яна вымушана пастаянна звяртацца або да свайго мінулага, ці да досведу іншых культур. Гэты зварот да іншых культур атрымаў назву “ўзаемадзеянне культур”. У гэтым узаемадзеянні відавочным фактам з'яўляецца зносіны культур на розных “мовах” [2, c. 25].

У жыцці грамадства ўзаемаадносіны розных культур атрымалі назву “міжкультурная камунікацыя”, якая азначае абмен паміж дзвюма і больш культурамі і прадуктамі іх дзейнасці, што ажыццяўляецца ў розных формах. Адносіны з'яўляюцца панадкультурным, калі іх удзельнікі не звяртаюцца да ўласных традыцый, звычаяў, паданняў і спосабаў паводзінаў, а знаёмяцца з чужымі правіламі і нормамі па розных крыніцах. Па сваёй сутнасці міжкультурная камунікацыя - гэта заўсёды міжперсанальная камунікацыя ў спецыяльным кантэксце, калі адзін удзельнік выяўляе культурнае адрозненне іншага. Міжкультурную камунікацыю варта разглядаць як сукупнасць разнастайных формаў адносін паміж асобамі і групамі, якія належаць да розных культур [4].

У цяперашні час усё часцей дамінуе разуменне культуры як ладу жыцця. Міжкультурная камунікацыя - гэта сувязь і зносіны паміж прадстаўнікамі розных культур, што прадугледжвае як непасрэдныя кантакты паміж людзьмі і іх супольнасцямі, так і апасродкаваныя формы камунікацыі (у тым ліку мова, гаворка, пісьменнасць, электронная камунікацыя). Д.Б. Гудкоў вызначае міжкультурную камунікацыю як «зносіны моўных асоб, якія належаць да розных лінгвакультурных супольнасцяў» [3, c. 51]. Міжкультурнае асяроддзе агульнаадукацыйнай школы ўяўляе сабой сістэму абласцей узаемадзеяння вучэбнай дзейнасці і міжкультурных сувязей, якія інтэгрыруюцца і дапаўняюць адзін аднаго.

Узнікае неабходнасць пазіцыяніраваць школу праз розныя праграмы, якія забяспечваюць рэалізацыю ініцыятыў да дыялогу, да кантактаў у розных сферах жыцця.

Такім чынам, адукацыйны працэс на сучасным этапе напрамую звязаны з развіццём міжкультурнай прасторы і фарміраваннем асобы ў сучасным свеце міжкультурных зносін.Уступаючы ва ўзаемадзеянне з культурай, кожны чалавек атрымлівае дадатковую адукацыю і мяняе не толькі свой лёс, але і лёс культуры соцыума ў цэлым. Любая нацыянальная культуры ўтрымлівае агульначалавечы змест. Тым самым тэарэтычна абгрунтоўваецца неабходнасць і магчымасць узаемадзеяння і дыялогу культур. Абмен духоўнымі каштоўнасцямі, знаёмства з дасягненнямі культуры іншых народаў узбагачае асобу і грамадства ў цэлым, а паняцці «цярпенне», «памяркоўнасць», «талерантнасць» з'яўляюцца на думку Тэр-Мінасавай універсальнай формулай для паспяховай міжкультурнай камунікацыі [5, с. 257].

**СПІС ВЫКАРЫСТАНЫХ КРЫНІЦ**

1. Актуальные проблемы межкультурной коммуникации [Электронный ресурс]/ https://articlekz.com/article/23819- Режим доступа: https://www.google.by/ur. – Дата доступа 27.09.2021.
2. Верещагин, Е.М., Костомаров В.Г. Язык и культура. – М., 1990. – 25 с.
3. Гудков, Д.Б. Теория и практика межкультурной коммуникации. – М., 2003. – 51 с.
4. Золотников, А.Г., БТЭУ.Этническая структура населения Республики Беларусь и её динамика в свете международных отношений [Электронный ресурс ] / Золотников А.Г.- Режим доступа: <https://www.google.by/ur>.- Дата доступа 27.09.2021.
5. Тер-Минасова, С.Г. Язык и межкультурная коммуникация. – М.: Слово / Slovo, 2000. – 259 с.